proxectonos/corpus_dominio_legal_administrativo_tmp huggingface dataset:
RESOLUCIÓN do 19 de outubro de 2006, da Dirección Xeral de Comunicación Audiovisual, pola que se fai pública a concesión de axudas para a promoción e difusión do patrimonio audiovisual galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/10/2006

Esta dirección xeral resolveu a publicación da relación de axudas que se especifican nos anexos, concedidas no ano 2006 ao abeiro da Resolución do 22 de maio de 2006, da Secretaría Xeral de Comunicación (DOG nº 104, do 1 de xuño), pola que se convocan axudas para a promoción e difusión do patrimonio audiovisual galego e, dentro destas, as axudas para apoiar o desenvolvemento e organización de festivais dentro da Comunidade Autónoma de Galicia, e as axudas para apoiar os actos de estrea ou presentación de producións audiovisuais galegas ou en lingua galega dentro da Comunidade Autónoma de Galicia que se financiarán con cargo ás aplicacións 04.31.353 B 770.1, 760.1 e 780.1 dos orzamentos xerais da Comunidade Autónoma de Galicia para 2006.
Santiago de Compostela, 19 de outubro de 2006.
Manuel José Fernández Iglesias
Director xeral de Comunicación Audiovisual
ANEXO I
Relación de axudas concedidas para apoiar o desenvolvemento e organización de festivais dentro da Comunidade Autónoma de Galicia.
SOLICITANTE
NOME FESTIVAL
IMPORTE
DA AXUDA
MR MISTO FILMS (XOÁN MARIÑO RUBIO)
ON & OFF 2
6.000
INFORMACIÓN E COMUNICACIÓN LOCAL, S.A. (INCOLSA)
FESTIVAL INTERNACIONAL DE CURTAMETRAXES CURTOCIRCUÍTO
12.000
FUNDACIÓN UNIVERSIDADE DA CORUÑA
IX SEMANA INTERNACIONAL DE CINE DE BETANZOS
6.000
ASOCIACIÓN CULTURAL ENFOQUES
PLAY-DOC, FESTIVAL INTERNACIONAL DOCUMENTAIS
13.000
AUDITORIO DE GALICIA/CONCELLO DE SANTIAGO DE COMPOSTELA
CINEUROPA
75.000
FUNDACIÓN ARAGUANEY PUENTE DE CULTURAS
AMAL 06 FESTIVAL INTERNACIONAL DE CINE
45.000
CONCELLO DO CARBALLIÑO
XOCIVIGA
25.000
CONSORCIO PARA O FESTIVAL INTERNACIONAL DE CINE INDEPENDENTE DE OURENSE
FESTIVAL INTERNACIONAL DE CINE INDEPENDIENTE DE OURENSE
70.000
CONCELLO DE OLEIROS
NOVA FACTORY 06
4.000
LICEO CASINO DE VILAGARCÍA DE AROUSA
XXXIV CERTAME AUDIOVISUAL
10.000
CONCELLO DE PETIN
FESTIVAL DE CINE PETIN UN POBO DE CINE
2.000
CONCELLO DE NOIA
VII MOSTRA DE CURTAMETRAXES VILA DE NOIA
7.000
ASOCIACIÓN CULTURAL ARELA
FESTIVAL DE CANS
8.000
CONCELLO DE BOIRO
ACCIÓN
3.000
GRUPO FOTOCINAEMATOGRÁFICO FONMIÑÁ
XXVIII FESTIVAL SEMANA DE CINE DE AUTOR
14.000
ANEXO II
Relación de axudas concedidas para apoiar os actos de estrea ou presentación de producións audiovisuais galegas ou en lingua galega dentro da Comunidade Autónoma de Galicia.
PRODUTORA
TÍTULO ESTREA
TIPO
AXUDA
CONTINENTAL PRODUCCIONES, S.L.
ECOS
TELEFILME
8.000
MILOU FILMS, S.L.
DÍAS AZUIS
LONGAMETRAXE
15.000
CONTINENTAL PRODUCCIONES, S.L.
OS AIRES DIFICILES
LONGAMETRAXE
15.000
ADIVINA PRODUCCIONES, S.L.
UN FRANCO, 14 PESETAS
LONGAMETRAXE
15.000
PRODUTORA
TÍTULO ESTREA
TIPO
AXUDA
FILMANOVA, S.L.
GALATASARAY-DEPOR
LONGAMETRAXE
11.403
VACA FILMS STUDIO, S.L.
CARGO
LONGAMETRAXE
15.000
FICCIÓN PRODUCCIONES, S.L.
A BIBLIOTECA
DA IGUANA
TELEFILME
6.579
ORDE do 26 de outubro de 2006 pola que se modifica a do 8 de marzo de 2006, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/10/2006

A Orde do 8 de marzo de 2006 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria (DOG nº 52, do 15 de marzo), establece, no seu artigo 6, un importe total dispoñible para o exercicio 2006 de 17.987.375,47 A, destinado ao financiamento das subvencións que, ao abeiro desta, poderán ser concedidas aos solicitantes, «sen prexuízo de ulteriores variacións producidas como consecuencia de modificacións orzamentarias». De conformidade co disposto neste precepto xa foi incrementado o importe destinado a financiar estas subvencións pola contía adicional de 2.293.447,36 A, a través da correspondente orde de modificación, con data do 12 de xuño de 2006 (DOG nº 120, do 23 de xuño), e posteriormente pola contía adicional de 15.172.144,40 A, a través da correspondente orde de modificación, con data do 18 de agosto de 2006 (DOG nº 164, do 25 de agosto).
Na actualidade, debido á existencia de novas dispoñibilidades orzamentarias adicionais, provenientes dun remanente na aplicación 05.31.212D.460.5, que poden ser utilizadas para os mesmos fins, cómpre ampliar o importe dos créditos correspondentes ao exercicio 2006 destinados ao financiamento das subvencións que poderán ser concedidas ao abeiro da referida Orde do 8 de marzo de 2006 na contía adicional de 16.813,44 A, coa finalidade de facer chegar estas subvencións ao maior número de beneficiarios posible e en contía suficiente para garantir unha axeitada prestación dos servizos sociais por parte das corporacións locais.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total correspondente ao exercicio 2006 destinado ao financiamento das subvencións que se van conceder ao abeiro da Orde do 8 de marzo de 2006, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria, nas seguintes contías e aplicacións orzamentarias: 05.31.212D.460.5 por importe de 16.813,44.
Segundo.-Esta modificación non afecta ao prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 26 de outubro de 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 6 de outubro de 2006 pola que se ordena a publicación do acordo do Consello da Xunta de Galicia do 5 de outubro de 2006 polo que se aproba a modificación da relación de postos de traballo da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/10/2006

As necesidades organizativas e funcionais da Consellería de Pesca e Asuntos Marítimos e a adecuación da súa relación de postos de traballo á orde da devandita consellería do 2 de maio de 2006, pola que se establece o réxime de prestación de servizos, horarios, vacacións, licenzas e permisos, e compensacións económicas para percibir polo persoal do Servizo Gardacostas de Galicia fan necesaria a modificación da súa actual relación de postos de traballo.
En consecuencia, por proposta da Consellería de Pesca e Asuntos Marítimos, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 5 de outubro de 2006, adoptou o seguinte acordo:
Primeiro.-Modificar a relación de postos de traballo da Consellería de Pesca e Asuntos Marítimos, nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do cinco de outubro de dous mil seis, relativo á modificación da relación de postos de traballo da Consellería de Pesca e Asuntos Marítimos, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 6 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ORDE conxunta do 20 de outubro de 2006, da Consellería de Presidencia, Administracións Públicas e Xustiza e da Consellería do Medio Rural, pola que se crea un rexistro auxiliar do rexistro xeral da Xunta de Galicia adscrito á Consellería de Presidencia, Administracións Públicas e Xustiza no edificio administrativo da Xunta de Galicia en Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/10/2006

O Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán, dispón no seu artigo 4 a posibilidade de establecemento de rexistros auxiliares cando o volume ou natureza das actividades o aconsellen.
A creación dos rexistros auxiliares farase por orde conxunta da Consellería de Presidencia, Administracións Públicas e Xustiza e as consellerías correspondentes.
A Consellería do Medio Rural ten dependencias no edificio administrativo da Xunta de Galicia en Pontevedra que realizan tarefas de rexistro. O progresivo incremento da actividade da correspondente oficinas de rexistro aconsella a creación nela dun rexistro auxiliar para os servizos de explotacións agrarias, montes e industrias forestais, control de calidade agroalimentaria e industrias, e Fogga, conectado á rede privada de voz e datos da Xunta de Galicia, de conformidade co disposto no artigo 4.2º do Decreto 164/2005.
En consecuencia co anteriormente exposto, a Consellería de Presidencia, Administracións Públicas e Xustiza, e a Consellería do Medio Rural
DISPOÑEN:
Artigo 1º
Créase o rexistro auxiliar do rexistro xeral da Xunta de Galicia adscrito á Consellería de Presidencia, Administracións Públicas e Xustiza no edificio administrativo da Xunta de Galicia en Pontevedra seguinte:
Rexistro dos Servizos de Explotacións Agrarias, Montes e Industrias Forestais, Control da Calidade Agroalimentaria e Industrias, Agraria, da Delegación Provincial da Consellería do Medio Rural e Delegación Provincial do Fondo Galego de Garantía no edificio administrativo da Xunta de Galicia en Pontevedra.
Artigo 2º
O rexistro auxiliar creado pola presente orde rexerase polas disposicións contidas no Decreto 164/2005, do 16 de xuño, e estará conectado á rede privada de voz e datos da Xunta de Galicia (SXPA).
Disposicións derradeiras
Primeira.-O establecido nesta orde non suporá incremento de gasto.
Segunda.-O rexistro auxiliar comezará a súa actividade a partir do día seguinte ao da entrada en vigor da presente orde.
Terceira.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de outubro de 2006.
José Luis Méndez RomeuAlfredo Suárez Canal
Conselleiro de Presidencia,Conselleiro do Medio Rural
Administracións Públicas
e Xustiza
DECRETO 206/2006, do 16 de novembro, polo que se dispón que cese José Carlos Baños Márquez como director xeral de Transportes.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 17/11/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día dezaseis de novembro de dous mil seis,
DISPOÑO:
Que cese, por petición propia, José Carlos Baños Márquez como director xeral de Transportes da Consellería de Política Territorial, Obras Públicas e Transportes, agradecéndolle os servizos prestados.
Santiago de Compostela a dezaseis de novembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras
Públicas e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 16 de novembro de 2006 pola que se dispón que o secretario xeral se encargue do despacho dos asuntos da Dirección Xeral de Transportes.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 17/11/2006

Producido o cesamento do titular da Dirección Xeral de Transportes cómpre adoptar as medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servizo e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O desenvolvemento das accións e o exercicio das competencias propias da Dirección
Xeral de Transportes, que figuran no decreto de estrutura orgánica da consellería actualmente vixente e outras que lle fosen delegadas, quédanlle encomendadas temporalmente, e ata que se produza o nomeamento do seu titular, ao secretario xeral.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de novembro de 2006.
María José Caride Estévez
Conselleira de Política Territorial,
Obras Públicas e Transportes
ORDE do 27 de outubro de 2006 pola que se modifica a do 19 de novembro de 2003, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 13/11/2006

Pola Orde do 19 de novembro de 2003 (DOG do 24 de novembro) faise pública a composición do Consello Social da Universidade da Coruña.
Segundo o artigo 10.2º da Lei 1/ 2003, do 9 de maio, dos consellos sociais do sistema universitario de Galicia, as vacantes que se produzan antes da finalización do mandato deberán cubrirse pola autoridade, entidade ou institución correspondente no prazo máximo de tres meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante ata a finalización do correspondente mandato. En todo caso, o membro substituto entenderase nomeado polo período que reste do anterior mandato.
O artigo 7 da devandita Lei 1/2003 determina a composición do consello social e os procedementos de designación e nomeamentos dos seus membros. En virtude do establecido no seu punto 3, letra b, formarán parte do consello social da universidade seis membros designados polo Parlamento de Galicia, en representación dos intereses sociais.
Pola Orde do 14 de xuño de 2006 (DOG do 22 de xuño) publicouse o cesamento dos membros do Consello Social da Universidade da Coruña José Luis Calvo Pumpido e José Manuel Liaño Flores, designados polo Parlamento de Galicia.
Con data do 20 de setembro de 2006, o Parlamento de Galicia comunica a designación de Marcelo Castro-Rial Schuller e Sonia Romero Teijo como membros do Consello Social da Universidade da Coruña.
Por todo iso,
DISPOÑO:
Artigo 1º
Nomear a Marcelo Castro-Rial Schuller e Sonia Romero Teijo representantes dos intereses sociais no Consello Social da Universidade da Coruña, designados polo Parlamento de Galicia, en substitución de José Luis Calvo Pumpido e José Manuel Liaño Flores.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de outubro de 2006.
Laura Sánchez Piñón
Conselleira de Educación e Ordenación
Universitaria
ORDE do 27 de outubro de 2006 pola que se modifica a do 27 de maio de 2005, pola que se regula a descarga, transporte e primeira venda dos produtos pesqueiros e acuícolas dos cales non sexa obrigada a súa primeira venda en lonxa, e se establece o procedemento para a autorización.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 10/11/2006

A Orde do 27 de maio de 2005 pola que se regula a descarga, transporte e primeira venda dos productos pesqueiros e acuícolas dos cales non sexa obrigada a súa primeira venda en lonxa e se establece o procedemento para a autorización (DOG nº 105, do 2 de xuño), modificada pola Orde do 28 de xullo de 2005 (DOG nº 151, do 8 de agosto), establece o procedemento de autorización das empresas, establecementos ou centros que realicen ou pretendan realizar a primeira venda dos produtos pesqueiros conxelados, ultraconxelados, sen transformar ou transformados a bordo ou en instalacións de acuicultura, envasados ou non, e os produtos da acuicultura que non sexan obxecto de primeira venda en lonxa.
Considerando o elevado número e situación actual dos destinatarios da orde e considerando a discriminación respecto das empresas, establecementos ou centros de nova creación dedicados a esta actividade,
DISPOÑO:
Artigo único.-Modifícanse o artigo 5º e a disposición derradeira segunda e engádese unha disposición transitoria da Orde do 27 de maio, que quedan redactados do seguinte xeito:
Artigo 5º.-Prazo de solicitude.
Aquelas persoas físicas ou xurídicas cuxa actividade sexa obxecto de regulación nesta orde e que vaian realizar a actividade de primeira venda con posterioridade á data da súa entrada en vigor, para poderen desenvolver a devandita actividade terán que solicitar autorización previa á Consellería de Pesca e Asuntos Marítimos segundo se establece no parágrafo seguinte.
As solicitudes poderanse presentar nos rexistros da Consellería de Pesca e Asuntos Marítimos ou nos outros lugares establecidos para o efecto segundo o artigo 38.4º da Lei 30/1992, do 26 de novembro, de réxime xurídico das administracións públicas e do procedemento administativo común.
O prazo para resolver será de tres meses desde o día seguinte á presentación da solicitude. Se non se notifica a resolución no prazo máximo para resolver entenderase estimada por silencio administrativo.
Disposición transitoria
Para aqueles que xa realicen a actividade con anterioridade á data de entrada en vigor desta orde e que non presentasen a solicitude ao abeiro da Orde do 27 de maio, establécese un período extraordinario de presentación de solicitudes que abrangue desde o 25 de decembro de 2005 ata o 31 de decembro de 2006. O prazo para resolver será de tres meses contados a partir do día seguinte á data de remate de presentación de solicitudes. O silencio administrativo entenderase positivo para o interesado.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de outubro de 2006.
Camen Gallego Calvar
Conselleira de Pesca e Asuntos Marítimos
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 30 de outubro de 2006 pola que se modifican as bases reguladoras das subvencións e axudas a proxectos de aforro e eficiencia enerxética e proxectos de enerxías renovables en Galicia, establecidas pola Resolución do 21 de xuño de 2006, no que respecta ao prazo máximo para ditar a resolución de adxudicación.
INSTITUTO ENERXÉTICO DE GALICIA — III. OUTRAS DISPOSICIÓNS — 08/11/2006

O Instituto Enerxético de Galicia ditou a Resolución do 21 de xuño de 2006 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables en Galicia (DOG do 4 de xullo).
No artigo 12.2º da devandita resolución fixase como prazo máximo para resolver e notificar a resolución o dun mes contado a partir do día seguinte ao de finalización do prazo de presentación de solicitudes.
Debido a que o dito prazo de presentación de solicitudes rematou o 10 de outubro dos correntes, o prazo para ditar a resolución de adxudicación remataría o próximo de 10 de novembro, pero, tendo en conta a ampliación deste prazo levada a cabo a través desta modificación das bases, o prazo máximo definitivo para resolver rematará o 11 de decembro.
Esta ampliación de prazo vén determinada polo elevado número de solicitudes de axudas presentadas e pola dimensión dos proxectos que as acompañan, o que motiva que o procedemento de análise e avaliación dos repetidos proxectos e a conseguinte resolución dos expedientes se dilate no tempo por resultar moi dificultoso o cumprimento dos anteriores trámites administrativos.
En consecuencia, e no uso das atribucións que me foron conferidas,
DISPOÑO:
Artigo único.-Modifícase o artigo 12.2º, parágrafo segundo, da Resolución do 21 de xuño de 2006, antes citada, que queda redactado do seguinte xeito:
«O prazo máximo para resolver e notificar a dita resolución será de dous (2) meses contados a partir do día seguinte ao de finalización do prazo de presentación de solicitudes».
Santiago de Compostela, 30 de outubro de 2006.
Xoán Ramón Doldán García
Director do Instituto Enerxético de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 9 de outubro de 2006 pola que se fixan os prezos de venda ao público de diversos artigos da Consellería de Cultura e Deporte.
CONSELLERÍA DE CULTURA E DEPORTE — III. OUTRAS DISPOSICIÓNS — 08/11/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitir o informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos privados de venda ao público dos obxectos dos museos xestionados por esta consellería que se relacionan no anexo.
2. Estes prezos entenderanse, de ser o caso, con IVE incluído.
Santiago de Compostela, 9 de outubro de 2006.
Ánxela Bugallo Rodríguez
Conselleira de Cultura e Deporte
ANEXO
Relación de obxectos dos que se aproban os prezos privados de venda ao público:
Museo das Peregrinacións (Santiago de Compostela).
Cordóns para teléfono móbil: 1,50 euros.
Tarxeteiro: 6,00 euros.
Caderno pequeno: 7,50 euros.
Caderno grande: 10,00 euros.
Marcapáxinas: 1,00 euros.
RESOLUCIÓN do 9 de outubro de 2006, da Dirección Xeral de Patrimonio Cultural, pola que se inscribe á Asociación D'Amics del Cami de Sant Jaume de Girona no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 08/11/2006

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación D'Amics del Cami de Sant Jaume de Girona, de data do 2 de outubro de 2006.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23º do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación D'Amics del Cami de Sant Jaume de Girona quede inscrita no Rexistro de Entidades de Promoción do Camiño de Santiago co número 168.
Santiago de Compostela, 9 de outubro de 2006.
Felipe Arias Vilas
Director xeral de Patrimonio Cultural
RESOLUCIÓN do 27 de outubro de 2006 pola que se incrementa o crédito destinado ás subvencións a proxectos dinamizadores das áreas rurais de Galicia, convocadas por Resolución do 18 de maio de 2006.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 08/11/2006

Por resolución do director xeral de Agader, do 18 de maio de 2006, aprobáronse as bases reguladoras das subvencións aos proxectos dinamizadores das áreas rurais de Galicia e se convocaron as correspondentes para o período 2006-2007 (DOG nº 99, do 25 de maio).
O financiamento das subvencións convocadas para o período 2006-2007 impútase á conta orzamentaria 02.01 02.04.01 656800, para a que está prevista unha dotación máxima de 1.000.000 A, distribuídos por anualidades da forma que segue: 750.000 A da anualidade 2006 e 250.000 A da anualidade 2007.
O punto 8 das bases da convocatoria prevé que, por razóns de dispoñibilidade orzamentaria, se acorde incrementar o crédito inicial destinado para unha convocatoria determinada.
Tendo en conta o elevado número das solicitudes de axuda presentadas e a calidade dunha gran parte dos proxectos, a Subdirección de Coordinación e Planificación para o Desenvolvemento Rural propuxo ampliar a dotación prevista inicialmente na convocatoria para o período 2006-2007 e, desta forma, dar cobertura financeira a un maior número de proxectos.
Polo que antecede,
RESOLVO:
Incrementar o crédito destinado ás subvencións a proxectos dinamizadores das áreas rurais de Gali
cia, convocadas para o período 2006-2007 pola Resolución do 18 de maio de 2006, en 150.000 A na anualidade 2007.
Santiago de Compostela, 27 de outubro de 2006.
Edelmiro López Iglesias
Director xeral de Agader
CORRECCIÓN de erros.-Orde do 3 de outubro de 2006 pola que se convoca un curso de formación sobre especialista en mocidade coa colaboración da Escola Galega de Administración Pública.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 08/11/2006

Advertido erro na devandita orde, publicada no Diario Oficial de Galicia nº 212, do venres, 3 de novembro de 2006, cómpre facer a oportuna corrección:
No sumario e na páxina 16.196, onde di: «Orde... pola que se convoca un curso de formación sobre especialista en información xuvenil...», debe dicir: «Orde... pola que se convoca un curso de formación sobre especialista en mocidade...».
RESOLUCIÓN do 6 de outubro de 2006 pola que se procede á publicación das subvencións concedidas en virtude da Orde do 10 de abril de 2006 pola que se convocan subvencións para a mellora de establecementos de turismo rural.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/11/2006

De conformidade co disposto no artigo 18.1º da Lei 38/2003, do 17 de novembro, xeral de subvencións, 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 10 de abril de 2006 pola que se convocan subvencións para a mellora de establecementos de turismo rural e que superan os 3.000 euros.
Finalidade da axuda: as axudas teñen como finalidade a subvención dos gastos das accións encamiñadas á mellora das instalacións, servizos e oferta complementaria dos establecementos de turismo rural.
Norma reguladora: Orde do 10 de abril de 2006 pola que se convocan subvencións para a mellora de establecementos de turismo rural (Diario Oficial de Galicia nº 75, do 19 de abril).
Crédito orzamentario: 200.000 euros na aplicación orzamentaria 10.06.651A.770.0, distribuídos en 2 anualidades, a saber, no ano 2006, 100.000 euros e no ano 2007, 100.000 euros.
Beneficiarios da subvención cunha contía superior a 3.000 euros, e importe da axuda concedida a cada uno deles expresada en euros, por orde alfabética.
Santiago de Compostela, 6 de outubro de 2006.
Fernando X. Blanco Álvarez
Conselleiro de Innovación e Industria
ANEXO
Beneficiaria: Aldea Os Muíños, S.C.
Subvención: 2006: 2.220,96; 2007: 2.220,97.
Total: 4.441,93.
Beneficiaria: Díaz Vázquez, Pilar.
Subvención: 2006: 696,46; 2007: 696,46.
Total: 1.392,92.
Beneficiario: Mato Arias, Mario.
Subvención: 2006: 8.212,49; 2007: 8.212,50.
Total: 16.424,99.
Beneficiario: Sande Agra, Amando.
Subvención: 2006: 1.529,44; 2007: 1.529,43.
Total: 3.058,87.
Beneficiaria: Turismo y Arquitectura Rural, S.L.
Subvención: 2006: 41.583,65; 2007: 41.583,64.
Total: 83.167,29.
Total subvención:
2006: 54.243,00; 2007: 54.243,00.
Total: 108.486,00.
RESOLUCIÓN do 30 de outubro de 2006 pola que se modifica a de 14 de xullo de 2004 pola que se delega a sinatura da potestade certificante do secretario xeral en determinados órganos.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 13/11/2006

O do 18 de agosto de 2003 publicou a Resolución reitoral do 14 de xullo de 2003 pola que se delega a sinatura da potestade certificante do secretario xeral en determinados órganos.
Procede ratificar esta resolución polo novo goberno da universidade, aínda que procede adaptala aos cambios de denominación das vicerreitorías e aos cambios de estruturas organizativas.
Deste xeito no seu artigo oitavo delégase no vicerreitor de Terceiro Ciclo e Extensión Docente a potestade certificante do secretario xeral respecto ás certificacións sobre datos que figuren en cursos de terceiro ciclo, posgrao e formación continua e sobre dirección de traballos de investigación e teses dirixidas no marco das competencias do CPTF.
O cambio na estrutura de goberno da universidade e a recente modificación da configuración orgánica do Centro de Posgrao, Terceiro Ciclo e Formación Continua (CPTF) en que se establece unha dirección do centro diferente a do vicerreitor competente na materia, fan aconsellable modificar a redacción do precepto citado, delegando a sinatura da potestade de certificación sobre actos académicos no director deste centro.
Por todo o anterior esta secretaría xeral
RESOLVE:
Primeiro.-Modificar o artigo sétimo da Resolución reitoral do 14 de xullo de 2003 pola que se delega a sinatura da potestade certificante do secretario xeral en determinados órganos, no seguinte senso:
Onde di: «vicerreitor de Organización Académica e Profesorado», debe dicir: «Vicerreitora de Profesorado e Organización Académica».
Segundo.-Modificar o artigo oitavo da Resolución reitoral do 14 de xullo de 2003, no seguinte senso:
«Oitavo.-Delégase no director do Centro de Posgrao, Terceiro Ciclo e Formación Continua, no marco das competencias do CPTF:
1. As certificacións sobre dirección de teses, dirección de traballos de investigación tutelados e proxectos dirixidos.
2. As certificacións sobre tribunais de teses e tribunais para a obtención do diploma de estudos avanzados.
3. As certificacións sobre docencia en terceiro ciclo, posgrao e formación continua».
Terceiro.-A presente modificación entrará en vigor ao día seguinte ao da súa publicación no Diario Oficial de Galicia.
Santiago de Compostela, 30 de outubro de 2006.
Isabel García-Rodeja Gayoso
Secretaria xeral da Universidade de Santiago
de Compostela
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 24 de outubro de 2006, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión negociadora do convenio colectivo de axuda a domicilio de Galicia.
CONSELLERÍA DE TRABALLO — III. OUTRAS DISPOSICIÓNS — 13/11/2006

Visto o acordo sobre incremento na conta para o ano 2006, subscrito pola comisión negociadora do convenio colectivo de axuda a domicilio de Galicia, na xuntanza que tivo lugar en Santiago de Compostela o 18 de outubro de 2006, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 24 de outubro de 2006.
Pilar Cancela Rodríguez
Directora xeral de Relacións Laborais
ANEXO
Acta da xuntanza do convenio colectivo de axuda a domicilio de Galicia
En Santiago de Compostela, sendo as 17.00 horas do día 18 de outubro de 2006, na sede do Consello Galego de Relacións Laborais, reúnense as persoas sinaladas a continuación, para os efectos de negociar o convenio colectivo autonómico de axuda a domicilio:
Parte empresarial:
Carmen González-Rosón Flores.
José Félix Valderrey de la Huerga.
Luis Suárez Filgueiras.
Mónica Valiño Suárez.
Miguel Ángel Vilas Martínez
Parte sindical:
María del Carmen Morales Sánchez (FeS-UGT).
Joaquina Rivas Santos (FeS-UGT).
Manuel Vilaboy Ramil (FeS-UGT).
Carlos Rodríguez Gesto (SN de CC.OO. de Galicia).
Ana Rey Fontenla (SN de CC.OO. de Galicia).
María del Carmen Longa Pardo (SN de CC.OO. de Galicia).
José Luis Martín Freire (CIG).
Cristina Martínez Cles (CIG).
Asiste á xuntanza o presidente do Consello Galego de Relacións Laborais, Demetrio Ángel Fernández López.
Logo das oportunas deliberacións e debate, acordan:
-Como incremento na conta correspondente ao ano 2006 do convenio plurianual que finalmente se asine, fixar o seguinte aumento salarial sobre todos os conceptos económicos:
-Período comprendido entre o 1 de xaneiro e o 30 de xuño de 2006: 3,7%.
-Período comprendido entre o 1 de xullo e o 31 de decembro de 2006: 5,6%.
RESOLUCIÓN do 19 de outubro de 2006 pola que se procede á publicación das subvencións concedidas en virtude da Orde do 11 de abril de 2006 de subvencións a empresas privadas que realicen actividades de conservación, protección e promoción dos camiños de Santiago no ano 2006.
CONSELLERÍA DE CULTURA E DEPORTE — III. OUTRAS DISPOSICIÓNS — 10/11/2006

En cumprimento do disposto nos artigos 18.1º da Lei 38/2003, do 17 de novembro, xeral de subvencións e 78.8º do Decreto lexislativo 1/1999, do 7
de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 11 de abril de 2006 de subvencións a empresas privadas que realicen actividades de conservación, protección e promoción dos camiños de Santiago no ano 2006 que superan os 3.000 euros.
Obxecto da axuda: as axudas teñen como obxecto promocionar e incentivar as empresas privadas que leven a cabo actividades de promoción e difusión dos camiños de Santiago oficialmente recoñecidos polas comunidades autónomas afectadas.
Norma reguladora: Orde do 11 de abril de 2006 de subvencións a empresas privadas que realicen actividades de conservación, protección e promoción dos camiños de Santiago no ano 2006 (Diario Oficial de Galicia nº 80, do 26 de abril).
Crédito orzamentario: 120.000 euros na aplicación orzamentaria 12.03.353-D.470.0 dos orzamentos xerais da comunidade autónoma para o ano 2006.
Beneficiarios da subvención e importe desta: véxase anexo.
Santiago de Compostela, 19 de outubro de 2006.
P.D. (Orde 27-9-2005)
Carlos Amoedo Souto
Secretario xeral da Consellería de Cultura,
Comunicación Social e Turismo
ANEXO
Empresa
Contía
Internetworks, LTD
10.140
Sabela Ocio SLNE
10.000
Crisóbal Ramírez
20.000
Interdix Galicia, S.L.
20.000
Gimena Ingeniería, S.L.
20.000
El Progreso de Lugo
20.000
Van Divulgación Cultural, S.L.
10.000
Vida Láctea, S.L.
9.860
ORDE do 25 de outubro de 2006 pola que se determina o importe máximo das axudas que se poderán outorgar no exercicio orzamentario de 2006 ao abeiro do Plan de Vivenda 2005-2008 regulado polo Real decreto 801/2005 e polo Decreto 18/2006.
CONSELLERÍA DE VIVENDA E SOLO — III. OUTRAS DISPOSICIÓNS — 07/11/2006

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo
DISPOÑO:
Artigo único.-Para os efectos do disposto no artigo sexto do Decreto 18/2006, do 26 de xaneiro, e para darlles cobertura aos expedientes que acaden no presente exercicio a fase de concesión, determínanse as aplicacións do estado de gastos dos orzamentos xerais da Comunidade Autónoma de Galicia para o ano 2006, onde figuran os créditos con cargo aos que serán atendidas as axudas previstas no citado decreto:
1. Para adquisición de vivenda protexida e usada, promoción para uso propio e rehabilitación de edificios e vivendas, a aplicación é a 17.02.331A.783.0 por un importe máximo de 1.100.000 euros.
2. Os expedientes de promoción de vivendas protexidas de nova construción para alugar e de aloxamentos protexidos, así como para urbanización protexida de solo por empresas privadas, financiaranse con cargo á aplicación 17.02.331A.770.0 por un importe máximo de 700.000 euros.
3. Para urbanización protexida de solo por organismos autónomos a aplicación é a 17.02.331A.710.0 por un importe máximo de 400.000 euros.
4. Para promoción de vivendas protexidas de nova construción destinadas a aluguer e para promoción de aloxamentos protexidos a aplicación é a 17.02.331A.740.1 por un importe máximo de 210.000 euros.
5. Para urbanización protexida de solo por sociedades públicas locais a aplicación é a 17.02.331A.760.3 por un importe máximo de 100.000 euros.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de outubro de 2006.
Teresa Táboas Veleiro
Conselleira de Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 10 de outubro de 2006 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 09/11/2006

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os devanditos comités regúlanse na Comunidade Autónoma de Galicia polo Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3 dispón que a composición do comité se axustará ao establecido no Decreto 32/1996, do 25 de xaneiro, e os seus membros nomearanse por orde da Consellería de Sanidade.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente (modificada por Lei 11/1988, do 20 de outubro), a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, antes citados, e por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se cita no anexo que desempeñará o cargo de secretario deste.
Santiago de Compostela, 10 de outubro de 2006.
María José Rubio Vidal
Conselleira de Sanidade
ANEXO
Novo membro do C.E.I.C. de Galicia:
-Manuel Portela Romero.
-Médico especialista en Medicina Familiar e Comunitaria, da Xerencia de Atención Primaria de Santiago, que desempeñará o cargo de secretario do Comité Ético de Investigación Clínica de Galicia.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 3 de outubro de 2006 pola que se fai pública a ampliación do límite de crédito dispoñible para atender os proxectos pendentes de resolver das bases reguladoras das axudas do Instituto Galego de Promoción Económica á mellora da produtividade empresarial mediante a innovación, cooperación e modernización do tecido produtivo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/11/2006

Mediante Resolución do 17 de febreiro de 2006 (DOG nº 40, do 27 de febreiro) fixéronse públicas as bases reguladoras das axudas do Igape á mellora da produtividade empresarial mediante a innovación, cooperación e modernización do tecido produtivo, procedéndose á súa convocatoria para o ano 2006 en concorrencia competitiva e á publicación dos créditos asignados para as resolucións que se diten no exercicio 2006.
Co obxecto de resolver os proxectos presentados ao abeiro da base 1.1 dotada inicialmente cun orzamento de 50.000 A, e de conformidade coas facultades que teño conferidas,
RESOLVO:
Único.-Amplíase en 183.357,94 A o crédito establecido na partida orzamentaria 01.02 11/04/01, publicado mediante Resolución do 17 de febreiro de 2006, para atender os proxectos pendentes de resolución presentados ao abeiro das bases reguladoras das axudas do Igape á mellora da produtividade empresarial mediante a innovación, cooperación e modernización do tecido produtivo (DOG nº 40, do 27 de febreiro de 2006).
Santiago de Compostela, 3 de novembro de 2006.
José Antonio Delgado Arce
Director xeral do Instituto Galego de Promoción
Económica
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 10 de outubro de 2006 pola que se dispón o cesamento por petición propia dun membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 09/11/2006

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996, e que os seus membros se nomearán por orde da conselleira de Sanidade.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro; a Orde do 11 de xullo de 1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Cesa, por petición propia, como membro do Comité Ético de Investigación Clínica de Galicia, creado por Orde do 11 de xullo de 1996, a persoa que se cita no anexo da presente disposición, que ata a data desenvolvía o cargo de secretaria do Comité Ético de Investigación Clínica de Galicia.
Santiago de Compostela, 10 de outubro de 2006.
María José Rubio Vidal
Conselleira de Sanidade
ANEXO
Persoa que cesa por petición propia como membro do CEIC de Galicia:-Margarita Tasende Souto, médico especialista en Medicina Familiar e Comunitaria que viña desempeñando o cargo de secretaria do Comité Ético de Investigación Clínica de Galicia.
RESOLUCIÓN do 19 de outubro de 2006 pola que se fai pública a relación de centros autorizados para participar no Plan experimental de seccións europeas nos centros de ensino non universitario convocado pola Orde do 10 de xuño de 2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/11/2006

A Orde do 10 de xuño de 2005 (DOG do 24 de xuño) modifica e amplía o Plan experimental de seccións europeas destinadas a potenciar a aprendizaxe de linguas estranxeiras nos centros de ensino non universitario.
O artigo 14 da citada orde determina que a autorización de participación nese plan experimental
corresponderalle á Dirección Xeral de Ordenación e Innovación Educativa.
Unha vez rematado o procedemento establecido nesa convocatoria, cómpre facer pública a relación de centros que son autorizados para a súa participación no plan a partir deste curso 2006-2007 segundo se prevé no artigo 14 da devandita orde.
En consecuencia, en aplicación do establecido na disposición derradeira da Orde do 10 de xuño de 2005, a Dirección Xeral de Ordenación e Innovación Educativa
RESOLVE:
Artigo único.-Autorizar a participación no Plan experimental de seccións europeas aos centros que se relacionan no anexo, para impartir as áreas ou materias e nos idiomas que se sinalan na educación secundaria obrigatoria, no bacharelato e nos ciclos formativos de formación profesional.
Santiago de Compostela, 19 de outubro de 2006.
María José Pérez Mariño
Directora xeral de Ordenación e Innovación Educativa
ANEXO
Nome do centro
Provincia
Sección
Curso
Idioma
IES A Guía
Pontevedra
Física e química
3º ESO
Inglés
IES A Pinguela
Lugo
Desenvolvemento de funcións no sistema informático
Módulo
ciclo
formativo
Inglés
IES A Pontepedriña
A Coruña
Bioloxía e xeoloxía
3º ESO
Inglés
IES Adormideras
A Coruña
Ciencias da natureza
2º ESO
Inglés
IES Ames
A Coruña
Física e química
3º ESO
Inglés
Bioloxía e xeoloxía
4º ESO
Inglés
Bioloxía e xeoloxía
3º ESO
Inglés
Física e química
4º ESO
Inglés
IES Campo de San Alberto
A Coruña
Música
3º ESO
Inglés
Música
2º ESO
Inglés
IES de Sar
A Coruña
Física e química
3º ESO
Francés
IES Fonmiñá
Lugo
Informática
4º ESO
Francés
CPI Manuel Padín Truiteiro
Pontevedra
Bioloxía e xeoloxía
4º ESO
Inglés
Bioloxía e xeoloxía
3º ESO
Inglés
IES Marco de Camballón
Pontevedra
Educ. plástica
3º ESO
Inglés
IES Martaguisela
Ourense
Matemáticas
4º ESO
Inglés
IES Miguel Ángel González Estévez
Pontevedra
Tecnoloxía
3º ESO
Inglés
IES Monte Carrasco
Pontevedra
Educ. plástica
1º ESO
Inglés
IES Monte Castelo
Lugo
Bioloxía e xeoloxía
3º ESO
Francés
CPI Os Dices
A Coruña
Música
2º ESO
Inglés
Tecnoloxía
2º ESO
Inglés
IES Pastoriza
A Coruña
Ciencias sociais
3º ESO
Inglés
Bioloxía e xeoloxía
3º ESO
Inglés
Matemáticas
3º ESO
Inglés
IES Teis
Pontevedra
Bioloxía e xeoloxía
3º ESO
Francés
CPI Uxío Novoneira
Lugo
Tecnoloxía
3º ESO
Inglés
IES Val Miñor
Pontevedra
Tecnoloxía
4º ESO
Inglés
Bioloxía e xeoloxía
4º ESO
Inglés
ORDE do 27 de outubro de 2006 pola que se resolve a convocatoria para seleccionar dez proxectos de innovación educativa que desenvolvan aulas bilingües en centros de primaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/11/2006

A Consellería de Educación e Ordenación Universitaria, pola Orde do 31 de maio de 2006, convocou axudas para a realización de proxectos de innovación educativa para desenvolver aulas bilingües en centros de primaria.
Segundo o disposto no artigo 16 da orde da convocatoria, constituíuse a comisión de selección, que, unha vez estudadas as solicitudes presentadas, emitiu, con data do 8 de setembro de 2006, unha proposta provisional de resolución. Transcorrido o prazo previsto para a presentación de alegacións contra esta proposta provisional reúnese novamente a comisión e, con data do 5 de outubro de 2006, levantou acta da proposta de centros seleccionados, que elevou á conselleira para a súa aprobación e publicación no Diario Oficial de Galicia.
En consecuencia, a Consellería de Educación e Ordenación Universitaria
DISPÓN:
Artigo único.-Conceder as axudas para a realización de proxectos de innovación educativa para desenvolver aulas bilingües en centros de primaria para o curso 2006-2007, aos centros e coas dotacións que se relacionan no anexo a esta orde.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 27 de outubro de 2006.
Laura Sánchez Piñón
Conselleira de Educación e Ordenación Universitaria
ANEXO
Centros seleccionados
Nome do centro
Localidade
Provincia
CEIP Unión Mugardesa
Mugardos
A Coruña
CEIP Praia Xardín
Boiro
A Coruña
CEIP de Cervo
Cervo
Lugo
CEIP Frei Luís de Granada
Sarria
Lugo
CEIP Calvo Sotelo
O Carballiño
Ourense
CEIP Julio Gurriarán Canalejas
O Barco de Valdeorras
Ourense
CEIP A Ponte
Ourense
Ourense
CEIP Carmen García Carrasco
Cenlle
Ourense
CEIP Quintela
Moaña
Pontevedra
CEIP Carballedo
Cotobade
Pontevedra
Dotación e apoios que recibirá cada un dos centros
seleccionados
a) Dotación económica de 1.000 A.
b) Formación e asesoramento para o profesorado do centro.
c) Un espazo web para facilitar a creación e organización de materiais e recursos educativos.
d) A difusión das experiencias a través da rede e a publicación dos materiais educativos producidos.